dh-unibe/image-text_koenigsfelden-charters-post-1500 huggingface dataset:
Ich vro Johanna von Torberg ✳ eliche vroͧwe hˀn Johans seligen von Hatstat ✳ ritterz ✳ erbûte dien geislichen
lùten ✳ ✳ der eptinsche ✳ un̄ dem convent von Kùngzvelt ✳ min diemuͤtig gebett in gotte ✳ un̄ lan ùch da
bi wissen ✳ daz der koͧf ✳ den her Bˀchtold von Torberg rittˀ min bruͦder ✳ in ùwer hant ✳ an dien guͤtern ✳ dù
von dem gotzhus von Gùnterstal ✳ un̄ von hˀn Arnold von Biedertan rittˀ gekoͧffet wurden ✳ dû ich sinen
kinden gegeben hatte ✳ getan het ✳ min wille ist ✳ un̄ ime dez koͧffes ✳ an sinˀ kinden stat ✳ wol gan ✳ hin ze
gebenne ✳ un̄ vergich an disem briefe ✳ daz ich an dien guͤtern enhein recht ine han. ✳ da von loben
ich ✳ ùch noch ùwer nachkomen ✳ an dien guͤtern ✳ niemˀ ze bekùmerrēne ✳ noch ze beswerren in dehein
weg in guͦten trùwen ane var ✳ un̄ ze einˀ stetù diz dinges ✳ han ich dû vorgenamt vro Johanne
min ingesigel gehenket an disen brief. ✳ der wart gegeben morndez nach dem zwelftemtage ✳ dû
man zalte von gottes geburt thuseng ✳ drùhundˀt ✳ un̄ zwei un̄ zwenzig jar. ✳
✳ L